	
	Ειδησεογραφικό Άρθρο
	Άρθρο Γνώμης

	Σκοπός
	Παρουσίαση / έκθεση επίκαιρων γεγονότων
	Παρουσίαση προσωπικής άποψης του συγγραφέα σχετικά με ένα επίκαιρο γεγονός/πειθώ/προβληματισμός
/ευαισθητοποίηση 

	Περιεχόμενο
	Για να παρουσιαστεί ένα γεγονός, δηλώνεται συνήθως ο τόπος, ο τρόπος, η αιτία, ο σκοπός, το αποτέλεσμα, ενώ για τα πρόσωπα που συμμετέχουν αναφέρεται το όνομα, η ηλικία, η καταγωγή, το επάγγελμα ή κάποιο ιδιαίτερο χαρακτηριστικό τους που μπορεί να έχει σχέση με το γεγονός.
	κρίσεις, ερμηνεία, επιδοκιμασία ή αποδοκιμασία ενός γεγονότος

	Οργάνωση / δομή
	πρώτα συνοψίζει τα γεγονότα σε μια περίοδο που αποτελεί τον τίτλο της είδησης ύστερα τα εκθέτει περιληπτικά και τέλος τα διηγείται αναλυτικά στο κύριο σώμα του κειμένου.
	Συνήθως παρουσιάζει πρώτα την άποψη του συγγραφέα και μετά επιχειρήματα


	Οπτική
	αντικειμενική, ουδέτερη, αποστασιοποιημένη
	υποκειμενική, προσωπική


ΑΡΘΡΟ

· εκτός από τους δημοσιογράφους, αρθρογραφούν και άλλοι, π.χ. επιστήμονες, συγγραφείς, πολιτικοί, καλλιτέχνες, ως τακτικοί ή περιστασιακοί συνεργάτες, για να εκφράσουν τις απόψεις τους πάνω σε ποικίλα θέματα που άπτονται της επικαιρότητας με εκλαϊκευμένο χαρακτήρα.

· ο τίτλος του μπορεί να είναι 
α) ουδέτερος ή επικοινωνιακά ιδιαίτερα αποτελεσματικός & 
β) να έχει χαλαρή ή απόλυτη συνάφεια με το θέμα
Γλωσσικές παράμετροι τίτλου
· Ρηματική σύνταξη: Υπάρχει Ρήμα; Αν ναι, η σύνταξη είναι ενεργητική ή παθητική (π.χ. "Η φύση έχει χαθεί από εμάς" ή “Έχουμε χάσει την επαφή με τη φύση”) Αλλάζει το επικοινωνιακό αποτέλεσμα όταν τονίζεται το Υποκείμενο που δρα; 
· Χρόνος ρήματος: Παρόν, παρελθόν ή μέλλον (π.χ. "Θα χάσουμε τη φύση" ή "Έχουμε (ήδη) χάσει τη φύση"). Πώς επηρεάζει η χρήση ενός συγκεκριμένου χρόνου (παρελθόν, παρόν, μέλλον) την ερμηνεία του τίτλου;
· Ρηματικά πρόσωπα: α’,  β’,  γ’ ενικό + πληθυντικό πρόσωπο (π.χ. “Έχουμε χάσει την επαφή με τη φύση” - πώς επηρεάζει η χρήση του α’ πληθυντικού προσώπου και ο συντελεσμένος χρόνος; ➔ Η γενικευτική χρήση του πρώτου πληθυντικού προσώπου ("έχουμε") εντάσσει τον αναγνώστη στο πρόβλημα, κάνοντας τον να αισθανθεί προσωπικά αναμεμειγμένος και η χρήση παρακειμένου υποδηλώνει μια απώλεια σχέσης που έχει ήδη συντελεστεί και αποτελεί ανησυχία για τον σύγχρονο άνθρωπο). 
· Λειτουργία της γλώσσας: δηλωτική ή συνυποδηλωτική (π.χ. "Η φύση είναι το σπίτι μας" ➔ Χρησιμοποιούνται σχήματα λόγου πχ μεταφορές, παρομοιώσεις, υπερβολές και τι επιτυγχάνουν; 
· Τίτλοι-ερωτήματα: “Θα χάσουμε τη φύση;”  Τι επιτυγχάνει με το ερωτηματικό στον τίτλο; 
· Σημεία στίξης π.χ. “Σεισμός χθες στο Βόλο!” “«Χρυσά» ηλεκτρονικά παιχνίδια”. 
· Δομή πρότασης: Απλή, ελλειπτική, σύνθετη ή επαυξημένη πρόταση, κ.λπ. 
· Σειρά των λεκτικών συνόλων: συχνά η “κανονική” σειρά αλλάζει, όταν οι όροι εκφέρονται με έμφαση → θέση στην αρχή της πρότασης (“Η προθεσμία υποβολής των φορολογικών δηλώσεων λήγει οριστικά τη Δευτέρα 30 Μαρτίου” → “Λήγει οριστικά τη Δευτέρα 30 Μαρτίου η προθεσμία υποβολής των φορολογικών δηλώσεων” 
· Ύφος: Επίσημο ή ανεπίσημο, ποιητικό ή πεζό, δραματικό ή χιουμοριστικό κ.λπ.
